
Parlamentul  României

Camera  Deputaţilor
Comisia pentru industrii                                            Comisia juridică, de disciplină

            si servicii                                                                         şi imunităţi
Bucureşti, 30.05.2007





 Bucureşti, 30.05.2007

        Nr.23/133/2007                                                                 Nr.P.l.x 339/2007

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra propunerii legislative pentru modificarea şi completarea Ordonanţei de urgenţă a Guvernului nr.195/2002 cu modificările şi completările ulterioare, primită cu adresa nr.P.l.x 339 din 2 mai 2007.


În raport cu obiectul de reglementare şi conţinutul său, propunerea legislativă face parte din categoria legilor organice.
                  PREŞEDINTE,                                                 PREŞEDINTE,
                    Iulian Iancu                                                     Sergiu Andon
[image: image2.png]ROMANIA




Parlamentul  României

Camera  Deputaţilor
Comisia pentru industrii                                            Comisia juridică, de disciplină

            si servicii                                                                         şi imunităţi
Bucureşti, 30.05.2007





 Bucureşti, 30.05.2007

         Nr.23/27/2007                                                                 Nr.P.L.x 44/2007

RAPORT  COMUN

  asupra propunerii  legislative pentru modificarea şi completarea Ordonanţei de urgenţă nr.195/2002 privind circulaţia pe drumurile publice cu modificările şi completările ulterioare

                      În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere în fond, cu propunerea  legislativă pentru modificarea şi completarea Ordonanţei de urgenţă nr.195/2002 privind circulaţia pe drumurile publice cu modificările şi completările ulterioare, trimisă cu adresa nr. Pl-x 339 din 2 mai 2007, înregistrată sub nr. 31/546 din 3 mai 2007, respectiv cu nr.23/133 din 3 mai 2007. 


Potrivit prevederilor art. 75 din Constituţia României, republicată, şi  ale art.92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.



Senatul, în calitate de primă Cameră sesizată, a respins propunerea legislativă în şedinţa din 26 aprilie 2007.



Consiliul Legislativ a avizat favorabil iniţiativa legislativă cu unele observaţii şi propuneri, conform avizului nr.1799 din 27 decembrie 2006.

Guvernul, prin punctul său de vedere transmis cu adresa nr. 126 din 15 ianuarie 2007 , nu susţine adoptarea  propunerii legislative.

Comisia pentru administraţie publică, amenajarea teritoriului şi echilibru ecologic a avizat negativ iniţiativa legislativă, conform avizului nr. 26/1613 din 15 mai 2007.

Propunerea legislativă supusă dezbaterii are ca obiect de reglementare modificarea şi completarea Ordonanţei de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare, în sensul majorării substanţiale a pedepselor cu închisoarea prevăzute pentru faptele încriminate în articolele supuse modificării. De asemenea se propune anularea sau suspendarea, pe viaţă, a  permisului de conducere pentru acei conducători auto care se fac vinovaţi de comiterea de accidente cu mai multe decese. 

                 
În conformitate cu prevederile art. 61 din Regulamentul Camerei Deputaţilor, republicat, examinarea propunerii legislative a avut loc în şedinţa Comisiei juridice, de disciplină şi imunităţi din data de 23 mai 2007 şi în şedinţa Comisiei pentru industrii şi servicii din data de 30 mai 2007.

La lucrările Comisiei juridice, de disciplină şi imunităţi au fost prezenţi 16 deputaţi din totalul de 27 deputaţi membri ai comisiei iar la lucrările Comisiei pentru industrii şi servicii au fost prezenţi 21 deputaţi din totalul de 23 deputaţi membri ai comisiei.



La dezbaterea propunerii legislative au participat specialişti din Ministerul Justiţiei şi din Ministerul Internelor şi Reformei Administrative.

În urma examinării iniţiativei legislative şi a opiniilor exprimate de către membrii celor două comisii s-a constatat că propunerea privind aplicarea unor pedepse complementare de suspendare a permisului de conducere pentru o perioadă de 50 de ani sau pe viaţă este în contradicţie cu prevederile art. 53 din Constituţia României, referitoare la restrângerea exercitării unor drepturi sau a unor libertăţi. Totodată, prin legea română nu se poate dispune interzicerea exercitării unor drepturi pe care un alt stat le oferă cetăţenilor români care îndeplinesc condiţiile prevăzute de legislaţia naţională a acelui stat, aşa cum se propune la pct. VII şi VIII din propunerea legislativă. 
Faţă de aceste considerente, membrii celor două comisii au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea şi completarea Ordonanţei de urgenţă nr.195/2002 privind circulaţia pe drumurile publice cu modificările şi completările ulterioare .
În raport de obiectul de reglementare şi conţinutul său, care vizează modificarea unei legi organice, propunerea legislativă face parte din categoria legilor organice.

                   PREŞEDINTE,                                                PREŞEDINTE,

                     Iulian Iancu                                                     Sergiu Andon

                    SECRETAR,                                                    SECRETAR,

                   Aurelia Vasile                                                  George Băeşu

Consilier parlamentar,                                                                                 Consilier parlamentar,

Daniel Bădina                                                                                              Nicoleta Segărceanu

